**คณะสัตวแพทยศาสตร์ มข. ให้การต้อนรับคณาจารย์และนักศึกษาจาก Faculty of Veterinary Science, Nippon Veterinary and Life Science University (NVLU) ประเทศญี่ปุ่น ประจำปี 2562**

**เมื่อวันพฤหัสบดีที่ 22 สิงหาคม 2562 เวลา 13.30 น. ณ ห้องประชุมคชสาร ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น ได้ให้การต้อนรับคณะอาจารย์และนักศึกษา จำนวน 24 คน จาก** Faculty of Veterinary Science**, Nippon Veterinary and Life Science University จากประเทศญี่ปุ่น (NVLU) ภายใต้โครงการ study tour โดยแบ่งเป็นอาจารย์จำนวน 4 คน และ นักศึกษา จำนวน 20 คน โดยมี ผศ.สพ.ญ.ดร.ราณี ซิงห์ ผู้ช่วยคณบดีฝ่ายวิจัยและวิเทศสัมพันธ์ ให้เกียรติเป็นผู้แทนคณบดี กล่าวต้อนรับและมอบของที่ระลึกแก่กลุ่มอาจารย์และนักศึกษาจาก NVLU ซึ่งทางคณะสัตวแพทยศาสตร์ ได้มีความร่วมมือกับ NVLU จัดกิจกรรม study tour ขึ้นเป็นประจำทุกปี และในปี 2562 นี้ ทางคณะได้นำนักศึกษาและอาจารย์จาก NVLU เยี่ยมชมโรงพยาบาลสัตว์ประจำคณะ รวมถึงการเยี่ยมชมส่วนต่างๆภายในคณะและพิพิธภัณฑ์ธรรมชาติวิทยา มหาวิทยาลัยขอนแก่น นอกจากนั้นในเวลาประมาณ 08.00 น. ของวันศุกร์ที่ 23 สิงหาคม 2562 คณะอาจารย์และนักศึกษาของคณะสัตวแพทยศาสตร์ นำโดย ผศ.น.สพ.ดร.สมโภชน์ วีรกุล อาจารย์ประจำกลุ่มวิชาอายุรศาสตร์สัตว์เลี้ยง ได้นำคณะอาจารย์และนักศึกษาจาก NVLU เดินทางไปศึกษาดูงานที่หมู่บ้านงูจงอาง บ้านโคกสง่า อ.น้ำพอง จ.ขอนแก่น และต่อด้วยการศึกษาดูงาน ณ สวนสัตว์ขอนแก่น อ.เขาสวนกวาง จ.ขอนแก่น และเวลาประมาณ 19.00 น. ในวันเดียวกัน ณ ห้องภูผาม่าน ชั้น 1 โรงแรมขอนแก่นโฮเต็ล ทั้งสองสถาบันได้จัดงานเลี้ยงกระชับความสัมพันธ์ขึ้น โดยในงานเลี้ยงได้รับเกียรติจาก รศ.น.สพ.ดร.ชูชาติ กมลเลิศ คณบดี กล่าวเปิดงานเลี้ยง มอบของที่ระลึกแก่กลุ่มอาจารย์ NVLU และแสดงความขอบคุณที่ทาง NVLU ให้การสนับสนุนและมีความร่วมมือที่ดีกับคณะด้วยดีเสมอมาเป็นระยะเวลาเกือบ 20 ปี นอกจากนั้น Prof. Dr. Shinpei Wada ผู้แทนจาก NVLU ในฐานะผู้ควบคุมโครงการ Study Tour 2019 ได้กล่าวขอบคุณและกล่าวถึงความประทับใจแก่คณะสัตวแพทยศาสตร์ มหาวิทยาลัยขอนแก่น ด้วยเช่นกัน โดยในงานเลี้ยงยังมีการแสดงแลกเปลี่ยนวัฒนธรรมจากนักศึกษาทั้งสองสถาบัน และในช่วงเช้าของวันเสาร์ที่ 24 สิงหาคม 2562 คณะอาจารย์และนักศึกษาจาก NVLU ได้เดินทางออกจากจังหวัดขอนแก่น เพื่อเดินทางไปทัศนะศึกษาต่อ ณ สวนสัตว์โคราช และจังหวัดพระนครศรีอยุธยา ทั้งนี้คณะ ขอขอบคุณคณะผู้บริหาร คณาจารย์ และบุคลากรสายสนับสนุนทุกๆท่าน รวมทั้งนักศึกษาทุกๆคนที่ได้ช่วยกันจัดกิจกรรมต่างๆ ในการต้อนรับคณาจารย์และนักศึกษาจาก NVLU ประจำปี 2562 ให้สำเร็จลุล่วงไปได้ด้วยดีเหมือนเช่นทุกปีที่ผ่านมา**